Sandžak

Sandžak (osmanski: ‏سنجاق‎ Sancak, „zastava, bajrak“) je kulturno-historijska regija koja se nalazi u  Srbiji i Crnoj Gori, a graniči sa Bosnom i Hercegovinom, Kosovom i Albanijom. Površina općina na ovom području iznosi 8.686 km2 sa 390.737 stanovnika koji su većinom Bošnjaci.

 Geografija 
Sandžak se dijeli na srbijanski i crnogorski dio. U sjevernom dijelu Sandžaka prema popisu iz 2011. godine živjelo je 238.787 stanovnika (61,1% od ukupnog broja stanovnika Sandžaka), na površini od 4.504 km2 (51,8% od ukupne površine) dok je u južnom dijelu živjelo 151.950 stanovnika (38,9%), na površini od 4.188 km2 (48,2%). Sjevernom dijelu Sandžaka pripadaju grad Novi Pazar i općine Tutin (Raški upravni okrug), Nova Varoš, Priboj, Prijepolje i Sjenica (Zlatiborski upravni okrug). Kulturno-historijski, Sandžaku pripada i dio teritorije općine Kosovska Mitrovica, koja se nalazi na Kosovu.

 Općine i Gradovi u Srbiji i Crnoj Gori na području Sandžaka općina ili grad površinaРЕПУБЛИКАСРБИЈА - Републички завод за статистику. ОПШТИНЕ У СРБИЈИ 2008. Beograd, 2008.Crna Gora - Zavod za statistiku. Predlog statističkih regiona Crne Gore u skladu sa nuts klasifikacijom. Podgorica, 2010. stanovništvo 2011. godineZvanični rezultati popisa na web stranici Zavoda za statistiku Crne Gorestanovništvo 2022. i 2023. godine grad Novi Pazar 742 km2 100.410106.720 općina Bijelo Polje 924 km2 46.05138.662 općina Prijepolje 827 km2 37.05932.214 općina Berane 717 km2 33.97024.645 općina Tutin 742 km2 31.15533.053 općina Pljevlja 1.346 km2 30.78624.134 općina Priboj 553 km2 27.13323.514 općina Sjenica 1.059 km2 26.39224.083 općina Rožaje 432 km2 22.96423.184 općina Nova Varoš 581 km2 16.63813.507 općina Plav 328 km2 13.1089.050općina Gusinje157 km2 -3.933općina Petnjica173 km2 -4.957 općina Andrijevica 283 km2 5.0713.910 Ukupno 8.691 km2 390.737365.566

 Historija 

Sandžak je bio dio Bosanskog ejaleta sve do austrougarske okupacije. Onda do 1912. je ostao dio Osmanskog Carstva dok ga nisu osvojili Srbija i Crna Gora tokom balkanskih ratova. Historijski centar Sandžaka je grad Novi Pazar, koji je osnovao Isa-beg Ishaković koji je i osnivač Sarajeva.

 Drugi svjetski rat 
Sandžački region bio je za vrijeme Drugog svjetskog rata pod upravom Zemaljskog antifašističkog vijeća narodnog oslobođenja Sandžaka, koje je osnovano u Pljevljima 20. novembra 1943. Na zasjedanju u Novom Pazaru 29. marta 1945. ZAVNO Sandžaka zaključilo je da se područje Sandžaka priključi jednim dijelom Crnoj Gori, a dijelom Srbiji, i time raspusti taj organ uprave. Zemaljsko antifašističko vijeće narodnog oslobođenja Sandžaka poslužilo je svrsi rasplamsavanja narodnooslobodilačke borbe i širenja narodnooslobodilačkog pokreta, ali nije uspjelo da se afirmiše u federalnu jedinicu Nove Jugoslavije. Odluka o podjeli Sandžaka donijeta od Predsjedništva AVNOJ-a bez konsultovanja naroda, suprotno volji dijela političkog rukovodstva ove oblasti, utjecala je da jedan dio vodećih ljudi Sandžaka ne učestvuje u njenoj primjeni. Za dio manjine radilo se o »političkoj grešci«. Sreten Vukosavljević, predsjednik i Mirko Ćuković, treći potpredsjednik ZAVNO Sandžaka, odbili su da prisustvuju poslijednjem zasjedanju ZAVNO Sandžaka. Oni nisu ni potpisali odluku od 29. marta 1945, već su to uradili prvi potpredsjednik Murat Ševarović i drugi potpredsjednik Dušan Ivković.Petranović, Branko; Zečević, Momčilo. Jugoslovenski federalizam : ideje i stvarnost : tematska zbirka dokumenata, T. 2 : 1943–1986, Prosveta, Beograd, 1987, str. 167, 

 Autonomija 
Na referendumu koji je organizovan od strane bošnjačkih predstavnika 1991, a na kojem je učestvovalo 69% glasača, 98% su glasali za autonomiju. Ažuriranje biračkih spiskova je bilo neadekvatno i protuzakonito.

 Stanovništvo 
Bošnjaci čine apsolutnu većinu u općinama Tutin, Sjenica, Rožaje, Petnjica, Gusinje, Plav i u gradu Novom Pazaru, a relativnu u općini Bijelo Polje. U općinama Prijepolje, Priboj, Nova Varoš, Berane, Plevlja i Andrijevica su Srbi apsolutna većina. Općine Bijelo Polje, Berane i Pljevlja imaju crnogorsku većinu u kojima žive ukupno 25.140 Crnogoraca, 88,76% svih sandžačkih Crnogoraca. U općinama Rožaje, Plav i Gusinje postoje dvije znatne albanske manjine sa ukupno 3.633 stanovnika (89,44% svih sandžačkih Albanaca).

 Etničke mape 

 Također pogledajte 
 Novopazarski sandžak
 Historija Bošnjaka
 Zemaljsko antifašističko vijeće narodnog oslobođenja Sandžaka
 Sporazum Karadžić – Filipović

 Reference 

 Vanjski linkovi 

 Stranica Bošnjačkog Nacionalnog Vijeća u Srbiji

Kategorija:Bošnjaci
Kategorija:Granica između Bosne i Hercegovine i Crne Gore
Kategorija:Granica između Bosne i Hercegovine i Srbije
Kategorija:Granica između Crne Gore i Srbije
*
Kategorija:Granica između Kosova i Srbije
Kategorija:Granica između Crne Gore i Kosova
Kategorija:Države i teritorije u kojima se govori bosanski jezik